Nɔ́ He Je Nɛ E Sa Nɛ Waa Ngɔ Yayami Kɛ Pa | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Bassa (Cameroon) Batak (Karo) Batak (Toba) Bicol Boulou Bulgarian Cambodian Catalan Cebuano Chichewa Chitonga Chitonga (Malawi) Chitumbuka Cibemba Croatian Dangme Danish Drehu Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Ndebele (Zimbabwe) Norwegian Nyungwe Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Urdu Uruund Uzbek Vietnamese Wallisian Waray-Waray\nNɔ́ He Je Nɛ E Sa Nɛ Waa Ngɔ Yayami Kɛ Pa\nANƐ E SA NƐ WAA NGƆ YAYAMI KƐ PA SI KPAAGO LO?\nNƆ́ HETOMI NƆ́ NƐ KƆƆ TSƆLƆ NƐ E KƐ NƆ́ KI Ɔ HE Ɔ\nBenɛ Yesu ngɛ e kaseli ɔmɛ bɔ nɛ a maa pee ha kɛ dla pɛ ngɛ a kɛ a nyɛmimɛ a kpɛti ɔ tsɔɔe ɔ, Petro ngɛ lejɛ ɔ, nɛ e nu nɔ́ nɛ Yesu de ɔ tsuo. Se Petro suɔ nɛ e le si abɔ nɛ e sa kaa a ngɔ tɔmi kɛ pa.\nPetro bi Yesu ke: “Nyɔmtsɛ, si enyɛmɛ ke ye nyɛmi tɔ ye nɔ nɛ ma kɛ pa lɛ? Si kpaago lo?” Jami hɛ mi nyɛɛli ɔmɛ ekomɛ tsɔɔ kaa e sa nɛ a ngɔ yayami kɛ pa si etɛ. Lɔ ɔ he ɔ, Petro susu kaa ke e nyɛmi tɔ e nɔ nɛ e nyɛ nɛ e ngɔ kɛ pa lɛ “si kpaago” sɔuu ɔ, lɛɛ e bɔ mɔde.​​—Mateo 18:21.\nSe nɔ he tɔmihi nɛ a maa kane ɔ kɛ níhi nɛ Yesu tsɔɔ ɔ kɔ we. Lɔ ɔ he ɔ, e dla Petro juɛmi. E de lɛ ke: ‘Dɛbi, i de we mo ke si kpaago, se mohu si 77.’ (Mateo 18:22) Ngɛ blɔ ko nɔ ɔ, e ngɛ tsɔɔe kaa yayami kɛ pami nya be tami. Enɛ ɔ ngɛ Petro tsɔɔe kaa be tsuaa be nɛ e nyɛmi ma tɔ e nɔ ɔ, e sa nɛ e kɛ pa lɛ.\nYesu ya nɔ nɛ e de Petro kɛ kaseli kpa amɛ nɔ́ ko nɛ ma ha nɛ a na kaa e he hia nɛ a ngɔ ni kpahi a tɔmi kɛ pa mɛ. Nɔ́ nɛ e de mɛ ɔ kɔɔ tsɔlɔ ko nɛ e nyɔmtsɛ na lɛ mɔbɔ se e kase we nɔ́ ko kɛ ji mi ɔ he. Matsɛ ɔ tsɛ e tsɔli ɔmɛ konɛ a bu ní tsumi nɛ e kɛ wo a dɛ ɔ he akɔtaa kɛ ha lɛ. A ngɔ tsɔli ɔmɛ a kpɛti nɔ kake nɛ e ye hiɔ talenta 10,000 [denario 60,000,000] kɛ ba matsɛ ɔ ngɔ. E be nyɛe maa wo jamɛ a hiɔ ɔ gblee. Enɛ ɔ he ɔ, matsɛ ɔ fa ke a jua tsɔlɔ ɔ, kɛ e yo, kɛ e bimɛ konɛ a kɛ tsɔ hiɔ ɔ. Benɛ e nu nɔ́ nɛ ɔ, e ya kpla si ngɛ matsɛ ɔ nane nya nɛ e nu matsɛ ɔ nane, nɛ e de ke: “I kpa mo pɛɛ, ná tsui ha mi nɛ ma wo mo hiɔ ɔ tsuo.”​​—Mateo 18:26.\nTsɔlɔ ɔ he pee matsɛ ɔ mɔbɔ nɛ e ngɔ hiɔ ɔ tsuo nɛ e ye ɔ kɛ ke lɛ. Benɛ matsɛ ɔ ngmɛɛ e he nɛ e je kpo ɔ, lɛ hu e ya na tsɔlɔ kpa nɛ ye lɛ hiɔ denario 100. Kɛkɛ nɛ e bɔni tsɔlɔ kaketsɛ ɔ kuɔ si miami ke: “Wo mi hiɔ nɛ o hɛɛ mi ɔ.” Se e nyɛmi tsɔlɔ ɔ kpla si ngɛ e hɛ mi nɛ e de ke: “I kpa mo pɛɛ, ná tsui ha mi nɛ ma wo mo hiɔ ɔ tsuo.” (Mateo 18:28, 29) Se tsɔlɔ ɔ nɛ matsɛ ɔ na lɛ mɔbɔ nɛ e ngɔ hiɔ nɛ e ye ɔ kɛ ke lɛ ɔ kplɛɛ we, nɛ e kase we e nyɔmtsɛ ɔ. E ha nɛ a nu e nyɛmi tsɔlɔ nɛ e ye lɛ hiɔ bɔɔ pɛ ɔ kɛ wo tsu mi kɛ yaa si benɛ e maa wo hiɔ ɔ tsuo.\nYesu ya nɔ nɛ e de kaa, tsɔli kpahi nɛ a na yi wu tso ní nɛ tsɔlɔ nɛ ɔ pee ɔ ya bɔ a nyɔmtsɛ ɔ amaniɛ. Matsɛ ɔ mi mi fu wawɛɛ nɛ e de ke: “Mo tsɔlɔ yiwutsotsɛ! Akɛnɛ o kpa mi pɛɛ he je ɔ, i ngɔ hiɔ nɛ ɔ tsuo ngɔ ke mo. Anɛ mo hu e sɛ kaa o naa o nyɛmi tsɔlɔ ɔ mɔbɔ kaa bɔ nɛ i na mo mɔbɔ ɔ lo?” Matsɛ ɔ mi mi fu wawɛɛ, nɛ e wo tsɔlɔ ɔ tsu kɛ yaa si be nɛ e maa wo hiɔ ɔ tsuo. Yesu mwɔ nya ke: “Ke nyɛ ngɔɛ nyɛ nyɛmimɛ a tɔmi ngɔ pɛ mɛ kɛ je nyɛ tsui mi ɔ, bɔ nɛ Tsaatsɛ nɛ ngɛ hiɔwe ɔ maa pee nyɛ ti nɔ tsuaa nɔ ji nɛ ɔ nɛ.”​​—Mateo 18:32-35.\nE sa nɛ waa kase ní kɛ je nɔ́ hetomi nɔ́ nɛ ɔ mi, nɛ waa ngɔ nihi a tɔmihi kɛ pa mɛ. Mawu ngɔ wa he yayami babauu kɛ pa wɔ. Ke wa ngɔ yayami nɛ wa nyɛmimɛ Kristofohi peeɔ wɔ ɔ kɛ to nɔ́ nɛ Mawu kɛ pa wɔ ɔ he ɔ, a nɔ́ ɔ sui nɔ́ ko kulaa. Jehanɛ hu ɔ, pi si kake pɛ nɛ Yehowa ngɔ wa he yayamihi kɛ pa wɔ, mohu ɔ, si akpehi abɔ. Anɛ e sɛ nɛ waa ngɔ wa nyɛmimɛ a tɔmihi kɛ pa mɛ ke ji kaa nɔ́ nɛ a pee ɔ dɔ wɔ wawɛɛ po lo? Lɔ ɔ he ɔ, kaa bɔ nɛ Yesu de ngɛ e Yoku ɔ Nɔ Fiɛɛmi ɔ mi ɔ, Mawu maa ngɔ “wa tɔmi ɔmɛ kɛ pa wɔ kaa bɔ nɛ wɔ hu waa kɛ paa nihi nɛ tɔɔ wa nɔ ɔ.”​​—Mateo 6:12.\nMɛni lɛ ha nɛ Petro bi sane ngɛ tɔmi nɛ e kɛ maa pa e nyɛmi he ɔ, nɛ mɛni he je nɛ e susu kaa ke e kɛ nɔ ko he tɔmi pa lɛ si kpaago ɔ, e bɔ mɔde ɔ?\nMɛni matsɛ ɔ pee benɛ e tsɔlɔ ɔ kpa lɛ pɛɛ ɔ, nɛ mɛni jamɛ a tsɔlɔ ɔ hu pee benɛ tsɔlɔ kpa ko kpa lɛ pɛɛ ɔ?\nMɛni e sa nɛ waa kase ngɛ Yesu nɔ́ hetomi nɔ́ ɔ mi?